

####  ประกาศองค์การบริหารส่วนตำบลสวนหลวง

 เรื่อง สอบราคาจ้างโครงการขยายท่อเมนประปาหมู่บ้าน หมู่ที่ 6 บ้านดอนยาง ตำบลสวนหลวง

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

ด้วยองค์การบริหารส่วนตำบลสวนหลวง มีความประสงค์จะสอบราคาจ้างโครงการขยายท่อเมนประปาหมู่บ้าน หมู่ที่ 6 บ้านดอนยาง ตำบลสวนหลวง โดยใช้ท่อเมน PVC ขนาด Ø 2 นิ้ว ระยะทาง 1,800 เมตร ชั้น 8.5 จำนวน 450 ท่อน ต่อท่อสามทางเข้าบ้าน (ตามแบบผังของ อบต.) พร้อมติดตั้งป้ายประชาสัมพันธ์โครงการ ตามแบบมาตรฐาน จำนวน 1 ป้าย งบประมาณตั้งไว้ 120,000.- บาท (หนึ่งแสนสองหมื่นบาทถ้วน) กำหนดทำงานแล้วเสร็จ 30 วัน ตั้งจ่ายจากเงินอุดหนุนทั่วไป

 ราคากลางของงานก่อสร้างในการสอบราคาครั้งนี้เป็นเงิน 120,000.- บาท (หนึ่งแสนสองหมื่นบาทถ้วน) ราคากลางของทางราชการดังกล่าวไม่ถือว่าผูกพันที่ผู้เสนอราคาจะต้องพิจารณาไปตามนั้น ผู้เสนอราคาจะต้องรับผิดชอบในการถอดแบบและคำนวณราคากลางเอง จะนำราคากลางของทางราชการมาปฏิเสธความรับผิดชอบหรือเรียกร้องค่าก่อสร้างในภายหลังไม่ได้

 **ผู้มีสิทธิเสนอราคาจะต้องมีคุณสมบัติ ดังนี้**

1. ผู้มีสิทธิเสนอราคาจะต้องเป็นนิติบุคคล หรือบุคคลธรรมดา ผู้มีอาชีพรับจ้างทำงานที่สอบราคาดังกล่าว
2. ไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจหรือหน่วยงานบริหารราชการส่วนท้องถิ่นในขณะที่ยื่นซองสอบราคา
3. มีผลงานประเภทเดียวกันในวงเงินของโครงการ (ดูรายละเอียดแนบท้ายเอกสารสอบราคาจ้างเลขที่ 3/2554 )

กำหนดดูสถานที่ก่อสร้าง ในวันที่ 28 เดือนกุมภาพันธ์ พ.ศ. 2554 ระหว่างเวลา

13.00 น.ถึง 13.30 น. ณ องค์การบริหารส่วนตำบลสวนหลวง และกำหนดรับฟังคำชี้แจงรายละเอียดเพิ่มเติม ตามวัน เวลาเดียวกัน ( ผู้ที่ไม่มาดูสถานที่ ตามที่กำหนดถือว่ารู้สถานที่ดีอยู่แล้ว จะมาเรียกร้องสิทธิกับองค์การบริหารส่วนตำบลสวนหลวงภายหลังมิได้)

 กำหนดยื่นซองสอบราคาในวันที่ 8 เดือนมีนาคม พ.ศ.2554 ระหว่างเวลา 09.30 น. ถึง 10.00 น. ณ ศูนย์รวมข้อมูลข่าวสารการซื้อหรือการจ้างขององค์การบริหารส่วนตำบลระดับอำเภอ (ห้องท้องถิ่นอำเภอเฉลิมพระเกียรติ) กำหนดเปิดซองสอบราคาในวันเดียวกัน ตั้งแต่เวลา 10.10 น. เป็นต้นไป

ผู้สนใจติดต่อขอซื้อเอกสารสอบราคาโครงการฯ ราคาชุดละ 1,000.- บาท (หนึ่งพันบาทถ้วน) ได้ที่องค์การบริหารส่วนตำบลสวนหลวง ตั้งแต่วันที่ 21 เดือนกุมภาพันธ์ พ.ศ. 2554 ถึงวันที่ 7 เดือนมีนาคม พ.ศ.2554 ระหว่างเวลา 08.30-15.00 น. หรือสอบถามทางโทรศัพท์หมายเลข 0-7536-2571 ต่อ 15 และหมายเลข 0-7536 -2177 ในวันและเวลาราชการ หรือ [www.abtsuanluang.go.th](http://www.abtsuanluang.go.th)

 ผู้ที่ไม่ซื้อเอกสารสอบราคาไม่มีสิทธิยื่นซองสอบราคา

จึงประกาศมาเพื่อทราบโดยทั่วกัน

 ประกาศ ณ วันที่ 17 เดือนกุมภาพันธ์ พ.ศ. 2554

 องอาจ หนูทองแก้ว

 (นายองอาจ หนูทองแก้ว)

 นายกองค์การบริหารส่วนตำบลสวนหลวง